แนวโน้มดัชนีเช้าแกว่งออกข้างถึงปรับลง
นักวิเคราะห์ฯคาดตลาดหุ้นไทยเช้านี้น่าจะแกว่งออกข้างถึงปรับตัวลง สวนทางภูมิภาคที่น่าจะรีบาวน์ให้แนวรับ 960 จุด แนวต้าน 970-975 จุด
30 ต.ค. 2565

นักวิเคราะห์ฯคาดตลาดหุ้นไทยเช้านี้น่าจะแกว่งออกข้างถึงปรับตัวลง สวนทางภูมิภาคที่น่าจะรีบาวน์ให้แนวรับ 960 จุด แนวต้าน 970-975 จุด
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้น่าจะแกว่งตัวออกด้านข้างถึงปรับตัวลง สวนทางตลาดหุ้นภูมิภาคที่คาดว่าจะรีบาวน์ เนื่องจากตลาดหุ้นไทยเมื่อวานนี้ถือว่าค่อนข้างแข็งแกร่ง หลังสามารถพลิกกลับมาปิดบวกได้แม้จะเพียง 0.46 จุด จากแรงซื้อเก็งกำไรหุ้นขนาดใหญ่ ในขณะที่ตลาดหุ้นภูมิภาคปรับตัวลงแรงมาก เพราะฉนั้นวันนี้น่าจะชดเชยกันไป ประกอบกับนักลงทุนต่างชาติขายมา 3 วันติดต่อกัน          วันนี้ตลาดหุ้นภูมิภาคน่าจะได้รับอานิสงค์จากปัญหาหนี้ยุโรปคลี่คลายลงชั่วคราว หลังกรีซได้นายกรัฐมนตรีคนใหม่ ขณะที่อัตราผลตอบแทนพันธบัตรรัฐบาลอิตาลีได้ปรับตัวลงจากที่ทำระดับสูงสุดเมื่อวันก่อน อย่างไรก็ตามมองว่าปัญหาหนี้ยุโรปยังมีความไม่แน่นอนสูง หลังตราสารทางการเงินที่ใช้ป้องกัยความเสี่ยงในการผิดนัดชำระหนี้ (CDS) ของฝรั่งเศสปรับตัวขึ้นทำสถิติสูงสุดใหม่ที่ระดับ 204 จุด จากล่าสุดเมื่อวันที่ 22 ก.ย. 54 ที่ระดับ 202 จุด พร้อมให้แนวรับ 960 จุด แนวต้าน 970-975 จุด